РЕГЛАМЕНТ (ЕО) № 409/2007 НА КОМИСИЯТА
от 16 април 2007 година
за замяна на приложения I и II към Регламент (ЕО) № 673/2005 на Съвета за установяване на допълнителни мита върху вноса на някои продукти с произход от Съединените американски щати
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 673/2005 на Съвета от 25 април 2005 г. за установяване на допълнителни мита върху вноса на някои продукти с произход от Съединените американски щати (1), и по-специално член 3 от него,
като има предвид, че:
(1)
В резултат на неуспеха на Съединените американски щати да приведат в съответствие Закона за компенсиране на трайния дъмпинг и субсидии (ЗКТДС) със задълженията си по споразуменията на СТО, с Регламент (ЕО) № 673/2005 се налага 15 % ad valorem допълнително мито върху вноса на някои продукти с произход от Съединените американски щати считано от 1 май 2005 г. Съобразно разрешението на СТО за суспендиране на прилагането на тарифните отстъпки за Съединените щати, Комисията следва да регулира всяка година нивото на суспендиране към нивото на анулиране или увреждане, произхождащо от ЗКТДС в Общността по това време.
(2)
Плащанията по ЗКТДС за последната година, за която има налични данни, са свързани с разпределянето на антидъмпинговите и изравнителните мита, събрани по време на 2006 фискална година (1 октомври 2005 г. - 30 септември 2006 г.). На базата на данните, публикувани от Митническата и гранична защита на Съединените щати, нивото на анулиране или увреждане, предизвикано на Общността, се изчислява на 81,19 милиона щатски долара.
(3)
Тъй като нивото на анулиране или увреждане и следователно на суспендиране се повиши, първите 32 продукта от списъка в приложение II към Регламент (ЕО) № 673/2005, изменен с Регламент (ЕО) № 632/2006 на Комисията, следва да се добавят в списъка в приложение I към посочения регламент.
(4)
Ефектът от 15 % ad valorem допълнително мито върху вноса на продукти с произход Съединените щати в измененото приложение I представлява, за една година, стойност на търговия, непревишаваща 81,19 милиона щатски долара.
(5)
Член 6, параграфи 1 и 2 от Регламент (ЕО) № 673/2005 включват специфични освобождавания от допълнителното вносно мито. Тъй като приложимостта на тези освобождавания зависи от определени условия, които са спазени преди влизането в сила или на датата на прилагане на Регламент (ЕО) № 673/2005, освобождаванията не могат на практика да се прилагат за вноса на 32-та продукта, вече добавени към списъка в приложение I. Следователно е необходимо да се приемат специфични разпоредби, за да станат тези освобождавания валидни за вноса на горепосочените продукти.
(6)
За да се избегне заобикаляне на допълнителното мито, настоящият регламент следва да влезе в сила в деня на неговото публикуване.
(7)
Предвидените в настоящия регламент мерки са в съответствие със становището на Комитета по прилагане на ответни мерки в търговията,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 673/2005 се заменя с приложение I към настоящия регламент.
Член 2
Приложение II към Регламент (ЕО) № 673/2005 се заменя с приложение II към настоящия регламент.
Член 3
1. Продуктите, за които е издаден вносен лиценз с освобождаване от или с намаление на митото преди датата на влизане в сила на настоящия регламент, не подлежат на налагане на предвиденото допълнително мито, при условие че са класифицирани под един от следните кодове по КН (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 и 9406 00 11.
2. Продуктите, за които може да се докаже, че са вече на път за Общността на датата на прилагане на настоящия регламент, и чието предназначение не може да се промени, не подлежат на налагане на предвиденото допълнително мито, при условие че са класифицирани под един от следните кодове по КН (3): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 и 9406 00 11.
Член 4
Настоящият регламент влиза в сила в деня на публикуването му в Официален вестник на Европейския съюз.
Той се прилага считано от 1 май 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 април 2007 година.